एकात्मता स्तोत्र
एकात्मता स्तोत्र भारत की राष्ट्रीय एकता का उद्बोधक गीत है जो राष्ट्रीय स्वयंसेवक संघ की शाखाओं में गाया जाता है। यह संस्कृत में है। इसमें आदिकाल से लेकर अब तक के भारत के महान सपूतों एवं सुपुत्रियों की नामावलि है जिन्होने भारत एवं महान सनातन सभ्यता के निर्माण और उसकी रक्षा में योगदान दिया। इसके अलावा इसमें आदर्श नारियाँ, धार्मिक पुस्तकें, नदियाँ, पर्वत, पवित्रात्मायें, पौराणिक पुरुष, वैज्ञानिक एवं सामाजिक-धार्मिक प्रवर्तक आदि सबके नामों का उल्लेख है। इसमें सनातन धर्म के सभी महापुरुषों से लेकर प्रकृति की भी वंदना की गई है और ईश्वर भी प्रकृति का ही अंग है।